Sanral sê geen nuwe dagvaardings(Foto: ANA) Die Suid-Afrikaanse Nasionale Padagentskap (Sanral) het gesê hy neem kennis van ŉ debat wat betref die skuldinvorderingsproses wat betref onbetaalde e-tolrekeninge. “Daar is geen nuwe veldtog om onbetaalde e-tolrekeninge na te jaag nie. Die 26 uitsprake in die hof is ŉ natuurlike gevolg van die dagvaardingsproses wat al in 2015 begin het,” het Vusi Mona, woordvoerder vir Sanral, gesê. Dit volg ná Coenie Vermaak, die hoof‑ uitvoerende beampte van die Electronic Toll Collection (ETC), na bewering aan COPE bevestig het die ETC het glo meer as 15 000 dagvaardings na die hof gestuur vir padgebruikers wat nie hul e-tolrekeninge vereffen nie. “Sanral bly verbind daartoe om ŉ oplossing te vind vir die huidige e-tolkwessie en werk met die presidensie en die departement van vervoer saam om ŉ bekostigbare en volhoubare oplossing te vind,” het Mona bygevoeg. “Sanral respekteer die voortgesette politieke proses onder leiding van pres. Cyril Ramaphosa en die vervoerminister Blade Nzimande oor die e-tolproses en wag vir die uitslag.”